

**REPUBLIKA HRVATSKA**

**DRŽAVNO IZBORNO POVJERENSTVO**

**REPUBLIKE HRVATSKE**

**KLASA: 003-08/21-01/01**

**URBROJ: 507-02/01-21-52/1**

**Zagreb, 3. kolovoza 2021.**

**IZVADAK IZ ZAPISNIKA**

**262. sjednice** Državnog izbornog povjerenstva Republike Hrvatske

održane 3. kolovoza 2021. u 12,00 sati u prostorijama Povjerenstva, Visoka 15, Zagreb.

**Dnevni red je prihvaćen te je na sjednici usvojeno:**

**Ad.1.** Izvješća o provedenom nadzoru financiranja izborne promidžbe na izborima za općinske načelnike, gradonačelnike i župane te njihove zamjenike koji su završili u II. i III. krugu glasovanja, osim onih izvješća koja su usvojena na sjednici Povjerenstva 19. srpnja 2021.

Provedenim nadzorom financiranja izborne promidžbe utvrđeno je da je 3 izbornih sudionika počinilo povrede Zakona o financiranju političkih aktivnosti, izborne promidžbe i referenduma (dalje: Zakon o financiranju) koje za sobom povlače administrativne sankcije te su donijete sljedeće administrativne sankcije:

1. PETAR VRANČIĆ, kandidat za gradonačelnika Grada Zadra – administrativna sankcija potpunog gubitka naknade troškova izborne promidžbe zbog povrede članka 38. stavaka 1. i 4. Zakona o financiranju
2. ANTE DABO, kandidat za gradonačelnika Grada Novalje – administrativna sankcija djelomičnog gubitka naknade troškova izborne promidžbe zbog povrede članka 38. stavaka 1. i 4. Zakona o financiranju
3. VALERIJ BRAČANOV, kandidat za općinskog načelnika Općine Tisno - administrativna sankcija obustave isplate naknade troškova izborne promidžbe zbog povrede članaka 39. stavka 1. i 58. stavka 1. Zakona o financiranju.

Provedenim nadzorom financiranja izborne promidžbe utvrđeno je 235 povreda za koje će se, sukladno čl. 94. st. 1. Zakona o financiranju, dostaviti obavijest Državnom odvjetništvu Republike Hrvatske.

**Ad.2.** Tekst Obvezatnih uputa – DOPUNSKI IZBORI 2021.

**Ad.3.** Rješenje o izmjeni rješenja o imenovanju stalnog sastava Županijskog izbornog povjerenstva Vukovarsko-srijemske županije sa sjedištem u Vukovaru

Rješenje o izmjeni rješenja o imenovanju stalnog sastava Gradskog izbornog povjerenstva Grada Zagreba

**Ad.4. a)** Odluka o imenovanju informatičkog koordinatora Državnog izbornog povjerenstva Republike Hrvatske i županijskih informatičkih koordinatora te informatičke koordinatorice za Grad Zagreb na dopunskim izborima 2021.

**b)** Odluka o imenovanju informatičke koordinatoricu za obavljanje poslova iz nadležnosti Ministarstva financija Republike Hrvatske – Porezne uprave na dopunskim izborima 2021.

**c)** Odluka o određivanju iznosa naknade informatičkom koordinatoru Povjerenstva.

**d)** Odluka o određivanju iznosa naknade županijskim informatičkim koordinatorima i informatičkoj koordinatorici za Grad Zagreb

**e)** Odluka o određivanju iznosa naknade informatičkoj koordinatorici za obavljanje poslova iz nadležnosti Ministarstva financija Republike Hrvatske – Porezne uprave

**Ad.5.** Podsjetnika za rad biračkih odbora na dopunskim izborima 2021.

**Ad.6.** Razmatranje i dopuna teksta ponude Agencije za podršku informacijskim sustavima i informacijskim tehnologijama d.o.o. (dalje: APIS IT d.o.o.) za sklapanje ugovora za uslugu udomljavanja, korištenja, prilagodbe, proširenja i održavanja informatičkog sustava za podršku izborima te uslugu organizacije provedbe informatičke podrške dopunskim izborima 2021. od 20. srpnja 2021.

**Ad.7.** Tekst Okvirnog ugovora o tiskanju i distribuiranju glasačkih listića, obrazaca i glasačkih kutija za provedbu dopunskih izbora 2021. godine

**Ad.8.** Tekst obvezatnih uputa – PRIJEVREMENI IZBORI 2021.

**Ad.9.** Rješenje o imenovanju stalnog sastava Županijskog izbornog povjerenstva Istarske županije sa sjedištem u Pazinu

**Ad.10.** Prijedlog financijskog plana za 2022-2024.

**Ad.11.** Registar rizika

**Ad.12.** Odluka o imenovanju odgovorne osobe za elektronički unos i ažuriranje podataka u Središnji registar državne imovine

**Ad.13.** Razno

Tajnica Potpredsjednik

koji obavlja dužnost predsjednika Povjerenstva

Albina Rosandić, v.r. Damir Kontrec, v.r.